text: غديوة مبتكرة و لذيييذة..رولي الدجاج بالخضر
  مقادير طريقة تحضير رولي الدجاج بالخضار :
  صدر دجاج تبلتو ملح و فلفل اسود و سنينة ثوم مرحي و فلفل حار مقطع رقيق ملعقة كبيرة خبز مرحي ما نحطش البيض ابدا
  و نحلو فوق بلاستيك غذائي و نطيب لوبيا ماشطو او فاصوليا و جزر حبة كاملة ما نقطعهاش و نطيبهم نص طياب
  كي طيب نقطع الجزر شرائط طويلة و نحطها فوق الدجاج بابتناوب مع الفاصوليا حتى نغطي الدجاج كامل
  ثم نلف الرولي و نجيب قدرة كبيرة نحط ملعقتين زيت و شوي زبدة نسخنهم ملييييح و نزل الرولي نقلبو مليح حتى يتحمر
  و نضيف حبتين بطاطا مقطعة الشكل لي تحبي و الفاصوليا لي بقات و نقلبهم في الزيت و الزبدة لي بقاو و نزيد شوي ثوم مرحي
  و ملح للبطاطا فقط و الفاصوليا و رشة فلفل اسود و بصل مرحي و بقدونس رشة راس الحانوت
  نقليهم مليح و نمرق ونخليهم يطيبو مليح حتى يطيب الرولي تماما و كذلك البطاطا
  من بعد نجيب سكين منشاري و نقطع الرولي و نحط الشرائح مع البطاطا و الفصوليا لي يكونو تشربو الصوص تماما و طابو مليح
  و شهية طيبة